הסינפונייטה הישראלית באר שבע פועלת ומקדמת את נושא הנגישות בליווי עמותת נגישות ישראל. אנו רואים בלקוחות עם מוגבלויות לקוחות שווי זכויות, הזכאים ליהנות מנגישות מלאה לנכסי ושירותי המשכן.
אנו רואים חשיבות רבה בשירות איכותי ושוויוני ועושים כל שביכולתנו על מנת לאפשר גם ללקוחות עם מוגבלויות ליהנות מחוויית בילוי נעימה במשכן לאמנויות הבמה באר-שבע.
מטרת חלק זה באתר ליידע מהם הסדרי הנגישות של המשכן וכיצד ניתן ליהנות מהם.
חניה נגישה - בחניית המשכן ישנם מספר מקומות חניה נגישים, המסומנים בצורה בולטת .
דרך נגישה - קיימות דרכי גישה נגישות ומעברים נוחים מהחניה, לאורך כל הדרך, עד לקופות, לבתי הקפה ולאולמות.
כניסה נגישה למשרדי ההנהלה ולרכישת כרטיסים ממוקמת מימין לכניסת האמנים. יש לצלצל באינטרקום לפתיחת הדלת.
מעליות - המעליות מונגשות לנוחיות המבקרים. קיימת כריזה קולית, יחד עם כתב ברייל לצד הלחצנים. מידות המעליות תואמות לתקן על פי החוק.
בתי שימוש נגישים, התואמים את המידות התקניות על פי חוק, קיימים בכל מבואות המשכן ומאובזרים בלחצני מצוקה מסוג Call-Hear.
הריהוט בפינות ההמתנה ובבתי הקפה מכיל מושבים מותאמים לאנשים המתניידים בכסא גלגלים.
מתקני שתיית המים נגישים ממוקמים באכסדראות ומאפשרים שימוש גם לאדם המתנייד בכסא גלגלים.
אולם - שורה 6 כיסא 1,2.
יציע - שורה 7, כסאות 1,2,15.
אולם - שורה 12 כיסא 1.
יציע - שורה 1, כסאות 1,2.
מיקום מקומות הישיבה המיוחדים משתנה בהתאם למופע המתקיים באולם.
יש להתעדכן לגבי מקומות אלה במעמד הרכישה.
המוקד הטלפוני מונגש לטובת אנשים עם מוגבלויות והוא ללא מוזיקת רקע, בקצב איטי ובשפה ברורה.
לשירות הלקוחות הטלפוני ולרכישת כרטיסים ניתן לפנות בטלפון – 08-6266-422, או בדוא"ל - sin2@br7.org.il במידה ואתם זקוקים למקום ישיבה נגיש באולם, אנא ציינו זאת במעמד הרכישה.
בדלפקי השירות של הסינפונייטה ושל בתי הקפה שנמצאים בו ,ממוקמות מערכות עזר לשמיעה, עם לולאות השראה ,מסוג Loop-Hear.
חיית שירות - על פי חוק, המשכן מאפשר לאדם עם מוגבלות בראייה, הנעזר בחיית שירות, ליהנות מכלל שירותי המשכן ללא הגבלה יחד עם חיית השירות. בנוסף, המשכן מאפשר כניסה לכלבי נחייה העוברים תהליך הכשרה, אך כניסתם מותנית בכך שהכלב קשור ברצועה ולובש אפודה של "גור נחייה באימון".
פטור מהמתנה בתור - מותנה בהצגת תעודה המציינת זכאות זו. בנוסף, לפי תיקון מס' 15 לחוק לאזרחים ותיקים, פטור מהמתנה בתור יינתן לאזרח ותיק שגילו עולה על 80 ,לפי בקשתו.
כל צוות ההנהלה ונותני השירות של הסינפונייטה עברו הדרכה מקצועית לשירות נגיש.
לנוחיותכם, הותקנו באולמות המשכן מערכות עזר לשמיעה מסוג אינפרה-אדום של חברת SENNHEISER ,מהטובות ביותר בעולם. מערכת זו משדרת את הנאמר על הבמה, אל אזניות השמע הניתנות להשאלה במשכן, ומכסות את כלל מקומות הישיבה באולמות. על מנת ליהנות ממערכות העזר לשמיעה, יש לפנות לסדרנים להשאלת אזניית שמע או לולאת השראה המתחברת לאזניות השמע הביתיות הניתנות לרכישה בקופות החולים. השירות ניתן בחינם ומותנה בפיקדון של תעודה מזהה עד למעמד החזרת המכשיר.
תרגום לשפת הסימנים יסופק לבקשת אדם עם מוגבלות בשמיעה. לקבלת שירות תרגום לשפת הסימנים יש להעביר בקשה למוקד ההזמנות או לרכז הנגישות של המשכן, שפרטיו כתובים מטה, עד שלושה שבועות לפני מועד האירוע.
באולמות המשכן קיימת מערכת לתמלול מופעים. יש להתעדכן במועדי מופעים מתומללים במעמד רכישת הכרטיס.
המשכן משתתף במיזם "תיאטאור – ההצגה חייבת להיראות" שמטרתו לשפר את תנאי השירות והנגישות לאנשים עם מוגבלות בראייה, זאת באמצעות מגוון אמצעי עזר לראייה, כגון: משקפת סטנדרטית דו-עינית, טלסקופ חד-עיני, משקפי הגדלה לטווח ארוך, וסייט- סקופ (פיתוח חדשני אותו ניתן להרכיב על משקפי ראייה). על מנת ליהנות מאמצעי העזר לראייה, יש לפנות לסדרנים. השירות ניתן בחינם ומותנה בפיקדון של תעודה מזהה עד למעמד החזרת אמצעי העזר.
במשכן קיימת מערכת הכוונה קולית לאנשים עם מוגבלות בראייה מסוג Step- Hear.